
On Bots gnaden wir Ge 


Aer E vnd Erhardt me⸗ 
fan’ Biſchoffe ac. Embieten allen vnd yeglichen 
vnnſerer Biſchthumben Chriftlichen gemey⸗ 
nen odder Kirchſpilen / vnd dynern derſelbigen / gnade vnnd 
fride ynn Chꝛiſto vnnſerm herrn vind ertzhirtten. | 

Lieben brüder / dieweyl ons Ampts halben geBúre mit fors 
gen on wachen vnnd auffczuſehen / auff das geyſtliche regis 
ment / vnd gutte ordnũg der Kirchen / Welchs aber darynne 
ſtehet / das Gots wort rechtſchaffen vnnd czur beſſerung ge 
prediget / vnnd darauß andere euͤſſerli 1 nung 
formlich gefurt vñ gehalten werden. So verhoffen wir,yhr 
ſollet alle neben vns den fleyß haben / damit fur allen dingen 
das thewr wort Gottis- ons on dieſen czeyten gnediglichen 
vnd reychlichen von Gote vorlihen / ſeynen gang habe vnd 
frucht bringe. Aber dieſelbigen euͤſſerlichen kirchen Ordnũg / 
darynn denn durch geytz / gleyßnerey vnnd blindheit / vil vers 
kerter weyße eyn czeytlang aa nach dem wortte 
Gotes ynn beſſerung ou ſtellen / Haben wir von ewern wes 
gen / vnnd euch allen Gu gut / auff uns nemen muͤſſen / vnnd 
hierynne mit rathe vnſerer mitbruͤdere / der prediger on Ads 
nighbergt, vnnd bewegung aller vmbſtende / nach volgende 
Ordnung begriffen / dieſelden dem Durch leuchten Sochge⸗ 
bornen Fuͤrſten vnd herrn / herrn Alb rechten Ge 
au Brandenburgk / ynn Preüffen/gu Stetyn / Pomern / der 
Caſſuben vnnd Wenden Hertzog / Burggraffen gu Nuͤrm⸗ 
berg / vñ Fuͤrſten op Ruͤgen / vnſerm gnedigſten herrn ſampt 
dem verordenten außſchus des ganzen fuͤrſtenthumbs / auff 
dem Landtag zu Koͤnigßberg ym December des fün 


bunderfien فسن‎ algen fel. yares gehalten / fur⸗ 
getragen. Wie dann auch alßdann ſolche vnnſere Ordnung 


eynheliglich / fur gut angeſehen / bewilligt vnnd angendmers ` 


iſt. Nicht das hiemit ſo vil vnſere ordnũg belanget der chꝛiſt 
lichen freyheit czuentgegen eyniche most odder geezwang ges 
ö A 0 macht 


- 


macht / vnd alſo den gewiſſen / wle voꝛmals durch menſchen 
ſatzung geſchehen / ſtricke gelegt werden ſollen / Sonder alley 
ne das wir hierynne als durch eynn buͤrgerliche wilkoͤrliche 
Ordnung / formlichen vnd ordentlichen / auch ſo vil es moͤ 
lichen eynerley weyſe handeln vnd gebahren moͤgen / Angeſe 
hen das ſolche euͤſſerliche Cerimonien vnd geberde zum teyl 
von vnſerm heyland Chꝛiſto ſelbſt auffgeſetzt / als nemlichen 
die heyligen Sacrament der Tauff vnd ſeynes leybs vnd blu 
tes ac. auch enliche ſonſt ynn der ſchrifft gegruͤndet als ehe / 
vnd ehe ſcheydung / darynne dann ane das nymands anders 
dann nach dem wortte czuhandelen macht hat. Cum theyl 
aber eynes vnſtrefflichen alten herkõmens / vnnd den kyndi⸗ 
ſchen ſchwachen Chriſten / wie dann der merercheyl befun⸗ 
den wirt / czu gutter euͤſſerlichen anreytzung dyenſtlich vnnd 
notwendig ſeyn / vnd derhalben yhe nicht muͤgen gar verach 
tet vnnd abgethan werden. Aber doch nicht ſollen mit vn⸗ 
formlichen myßbrauchen Behenge bleyben. Iſt derwegen vn 
fer guͤtlichs begern vnnd Chriſtlich vermanung / woͤllet on 
ehren dem goͤtlichen worte vnnd Chriſtlicher eynigkeit / ynn 
ſolche gutte ordenung gutwilligklichen vnnd eynmuͤttiglich 
treten / vnd / wie ons der heylige Paulus lernet / yrs allen Gm 
gen ordenlich gebaren. 


Artickel der Ceremonien 


vnnd anderer Kirchen Ordnung. 


Erſtlichen damit die Bibliſche ſchrifft fo vil bekanter une 
ter dem Chriſten volck werden muͤge / vnd ſonderlichen die 
yenigen / ſo yn kuͤnfftigen geyeren prediger werden ſollen / bey 
der heyligen geſchrifft auffgeczogen werden / ſoll die gantze 
Bibliſche ſchrifft yrs Metten / Meſſe / vnd Veſper ordentlich 
Capittel weyße eyngeteylt vnd geleſen werden an den orten 
do man es fuͤglichen thun kan / den die anderen mögen nach 

voꝛmoͤgen hynach greyffen / doch alfo das man etliche Capt 
tel / als von erczelung der geſchlechte / ader volcker / oder ſonſt 
dergleychen 


bergleychen ym alten Teſtament / ſo dem volck vndienſtlich / 
auſſen laſſe. Auch dieweyl ſolche Bächer noch nicht alle ynn 
gut deutſch bracht ſeyn / muß man die weyl yn den yenigen/ 
fo ym druck auß gangen ſein / ſich ůben bißſolang die andern 
auch gefertiget werden. 


C3um andern / dieweyl aber ſolche übung der heyligen 
ſchrift neben anderm ſingen vnnd leſen / welchs doch wenig 
ſeyn ſol / mehr dañ ynn eynerley ſpꝛach geſcheen kan / vnd be⸗ 
reydt alhie on Koͤnigßberg / vñ vaſt an vilen orten der meh⸗ 
rer theyl ſolchs leſens vnd ſingens ynn Deuͤtſcher czungen / 
damit ſich es yederman am beſten gebeſſern muͤge / furgend⸗ 
men iſt / bleybt es billich dabey das dieſe vnſere gemeyne gun 
ge vornemlich hirynne gebraucht werde / als ſonderlich was 
die Capitel der ſchrifft vnd gebet oder Collecten / auch hand 
delung vnnd reychung der Sacrament belange. Was aber 
Introit der Meſſe / Et in terra. Sanctus. Agnus del. vnd Re 
ſponſoria Gur Metten vnd Veſper ſeyn / dieweyl folds al? 
les vil noten hat / vnd das deuͤtſche dar vnder nicht formlich 
nach voꝛnemlich iſt / mag man wol lateyniſch bleyben laſſen 
Odder wo ſolche gelonge yezunde bereydt deuͤtſch gehalten 
werden / mit der czeyt / wo die lateyniſchen ſchulen daß ynn 
den gang kõmen / widder lateyniſch halten / denn auch Pau⸗ 
los 1. Corint.xiiij. nicht weret yun der Chriſtlichen gemeyne 
mit gungen czureden / Vnnd aber ſonderlich dieſe lande vil 
vndeutſcher haben / welchen man hirynne nicht wol anders 
dyenen kan / denn das man etwas lateyniſchs bleyben laſſe / 
damit doch yhr etzliche auch yhren theyl an vnnſerm ſingen 
vnd leſen verſtehen. 


Wir haben auch fur gut angeſehen / das man das latey⸗ 
niſche pſalliren nicht gantz abgehen laſſe / yn ſonderheit wo 
beſſere tranſlation ESmen wire / vnnd die ſchulen ynn dem 
ſchwang gehen. 

Item man muß eu ſolchem fingen vnnd leſen bequeme 
bucher / zu gemeynem gebrauch hoffen, 

Aig Von metten. 


Bon Metten. 


Anczufahen wie gewoͤnlichen Domine labia mea ꝛc. Ba 
teyniſch oder deuͤtſch nach bequemigkeit ane Venice vnd an 
tiphen vnnd volgende tzwene oder drey plalmen- nach dem 
dieſelben lang oder kur / ynn gewoͤnlichem chon qzuſingen / 
mit klaren vnderſchidlichen ſillaben vnd worten. 


Darauff ſol der Caplan odder Pfarrer / eyn gantzs oder 
halb Capittel gegen dem volck deuͤtſch vnd clar leßen / vnd 


nicht ſingen / mit eyner ganas Burgen angehefften antzeygũ 


des voꝛſtants vit Brauche oder nutzes ſolcher geleßen (dure 


vnnd ſollen ſolche Capitel oꝛdentlichen nach eynander auß 


dem alten Teſtament vom anfang biß auff die Pꝛopheten 
genomen werden. 


Darauff fal geſungñ werden ein gewonlich Reſponß auß 
demſelben buche der ſchꝛift / darauß man zurtzeyt die Capitel 
lißet / vnd alßo bey ytzlichem buch der ſchrifft / eyn ſonderlich 
reſponß gebꝛaucht werden, wie dann dieſelben am ende vers 
tzeychent feine. 


Darnach finger der pꝛieſter den verſtckel / Ertzeyge ons here 
deyn barmhertzikeit / mit antwoꝛt des Choꝛs / vnd beſchleuͤſt 
mit eyner deuͤtſchñ Collecten von der tzeyt / vnd gewonlicher 
Benediction wie am ende diſer oꝛdnung vertzeychent iſt. 


Item die Pfalmen zur Metten ſollen fein das erſte teyl 
des Pſalters Sif auff Dixit dominus. 


zen es wer förmlich das ſolche Metten alhier zu Konig 
erg ynn der Altenſtadt etwas lenger auff den tag am werck 
tage gehalten wurde / als ym Sommer biß auff ſechs vhren / 
ym Winter biß auff ſiben / das die Lectien bald darauff folge 
vnd die gewonlichen deuͤtſchen geſeng bald auff die Metten 
vom volck/ ſo fib onder der Metten zur Leccion verſam̃elt / 
angefangen wuͤrden. Wir ermanen 

Wir ermanen euch aber ſonſt allenthalben / wo ſolche 
deůtſche Chriſtliche geſenge noch nicht yun Aung ſeynt / 
das yhr dieſelben anrichten vnnd lernen woͤllet / wie man ſie 
dann beyſamen gedruckt findet / denn ſie vaſt beſſerlich vnd 
Chꝛiſtlicher gemeyne gangs dyenſtlich ſeyn. 


Beſper. 


Mit dem verß Deus in adiutorium / anczuheben deuͤtſch 
oder lateyniſch nach bequemigkeit / mit dem Gloria patri. 
Bald darauff eynen pſalmen / tzwene / odder drey / darnach 
fie lang odder Furs ſein /yn gewonlichem thon zuſingen klar 
vnd voꝛnemlich / anczufahen vom Dixit dominus ꝛc. bis an 
das ende des pſalters / ane antiphen. 


Darnach ſol der diener eyn Capittel oder halbs / darnach 
es lang oder kurtz iſt / auß dem alten Teſtament / anczufahen 
an den Pꝛopheten biß cum ende der bucher des alten Teſta⸗ 
ments / cʒzum volck laute leſen mit eyner kurtzen declaracion / 
wie oben yn der Metten / welche er von dem pꝛediger voꝛhin 
voꝛtzeychnen ſol / wo er anders ſelbſt nicht genug voꝛſtendig. 


Darnach ſol man das Magnificat deuͤtſch ſingen / dar⸗ 
auff mit gewonlichem Verſickel vnd Collecten / wie ynn der 
Metten / ſampt der Benediccion Befchlieffen. 


Von Collecten oder gemeynen 
gebeten. 
Solche chꝛiſtliche Collecten oder gebete / zur Metten / Veſper 


vnnd auch Gur Meſſen / das Jar vber czugebrauchen / ſeint 
hynden an dieſe ordenũg oꝛdentlichen nacheynander geſatzt. 


Das Salue / wiewol es nu Chꝛiſtlichen geendert / vnd fort 
derlichen das Rex regum / fo man alhier ynn der Altenſtadt 
nach dem beſchluß der ampte gufingen pfleget / moͤgen wol 


billich 
A d 


4 


Billich von kurtzs wegen / vnd ſonderlichen dleweyl ſich das 
Capitel etwas vortzeůcht / außgelaſſen werden. 5 


Was man aber hierynnen anders halten fol auff etzliche 
feſt / wirt vnden an ſeynem ort von den feſten gemeldet. 


Von predigen. 


Am ende der prediget des Sontags vnd Feyertags fol dem 


Vvolck eyn gemyne Chꝛiſtliche beychte vor geſagt werden / wie 


dann geſchickte pꝛediger wol quthun willen. Aber von der 
eynfeltigen wegen auff dem lande / iff eyn fi onderliche form 
geſtellt / wie am ende dieſer ordnung volgen wirt. 


Auch fol alßdann / dem yungen volck das Vater vnſer / 
der glawbe / vnnd geben gebot furgeſagt werden. Wo man 
aber auch nach mittag predige / geſchicht es als dañ billicher⸗ 
dartzu dann mehr yunges volcks vnd dyenſtboten czukõmen 
pflegen. 

Item es iſt von noͤten den vndeuͤtſchen yhre Tolken og 
haben / welche fo vorhyn an etzlichen ortten auß der Tafel 
wochentlich ſeynt beſtelt/ yet undt abgehen /dierweyl nymadg 
nichts mehr ynn die Tafel gibt. 


Bon der Aerie, 


An welchen oꝛten vñ kyrchen des Introltus halben nichts 
Be / mag man die gewonlichen Sonteglichen Introit 
ateyniſch behalten / dieweyl es ſchrifft iſt / Wo aber die In⸗ 
troit abgethan ſeyn / vnd deuͤtſche Pſalmen dafur geſungen 
werden / laß man es auch dabey bleyben / biß das man der auf 
gerichten Lateyniſchen ſchulen halben den Lateyniſchen In 
troit oder gantzen Lateyniſchen Pſalm an die ſtadt ordnen 
wirt 
Von dem Ryrieleyſon iſt fur gut angeſehen / die weyl e ۰ 
dꝛeyma 


dreymal gal wirt / das es yn dreyen Czungen / wie man 


auch alhier pfleget / Krichiſch / Lateyniſch / vnnd deuͤtſch ges 


ſungen werde. 


Gloria in excelſis / vnd Et in terra / moͤgen deuͤtſch odder 
Lateyniſch nach bequemigkeit geſungen werden. 


Die Collecten oder gebeth clar deuͤtſch mit gewonlichem 
accent vnd nach oꝛdenung der czeyt. 


Darauff Gur Epiſtel fol der Prieſter eyn halb oder gantzs 
Capitel auß dem Newen Teſtament / yn Paulo anczufahen 
durch alle Epiſteln der Apoſteln / vnnd Acta Apoſtoloꝝ / am 
Sontag vnd Feyertagen / wo es die menige der czuhoͤrer for? 
dert auff dem gewonlichen predigſtuel / An wercktagen aber 
vor dem Altar / gegen dem volck / wol laute / verſtentlich vnd 
deuͤtſch leſen / vnnd pronunciren ane accent / damit die wort 
ſo vil baß vernõmen werden von den vmbſtendern. 


Die Epiſtel am feyertage vom pꝛedigſtul czu leſen wil ſich 
am beſten fugen das es eyn mithelffer thu vnnd nicht der 
Meßhaltent / Welcher nicht ſonder verczug vnd ſtillſchwey 
gen zu dem predigſtul ESmen kund / Wo aber die Kirch Heen 
odder ſonſt des volcks wenigk / iſt nicht von noten auff den 
predigſtul czugeen. 


Volget SHalleluia mit der Melodey gereymet auff den deuͤt 
ſchen Pſalmen ſo man darauff ſingen wil / wie dann alhier 
bereyt yn vbung. 

Aber von ſonderlichen feſten / voirt vnden an ſeynem ort 
etwas ſonderlichs angetzeygt. | 


Darauff ſal der diener odder pꝛieſter ein gantz odder halb 
Capittel des Euangelions leßen / anczufahen vom Matheo 
biß czum ende Johannis / mit der foꝛm vnd an den orten wie 
bey der Epiſtel gemelt iſt. 

Das Credo oder Symbolum fol der pꝛieſter nicht / wie voꝛ 
: 5 anfahen / 


dé 


anfahen / fonder es fol deutſch vom Chor vnnd dem volck 


geſungen werden. | 


Volgt die Pꝛefation / welche der Priefter deuͤtſch finger 
ſambt den Euangeliſchen worten der gebenedeyung odder 
Conſecration vber brod vnd weyn (den Offertoꝛiũ / Secret ⸗ 


Canon minor vnd maior werden notwendig außgelaſſen) 


Auff die volendeten Prefation vnnd Conſecration gibt 
man eyn geychen mit der ſchellen / darnach fo Balde Eleuirt 
der pꝛiſter beydeteyl des ſacraments ane mittel nacheinander 


Vnter des vnd fo Balde die Pꝛefation ſambt der Luana 
geliſchen Benedietion auß iſt / ſinget der Chor Sanctus 
deuͤtſch oder lateyniſch nach gelegenheit / mit wenig noten. 


Darnach ſo baldt ſol ſich der Pꝛieſter ob dem altar vmb⸗ 
keren vnd das volck laut anſpꝛechen mit ſolchen worten. 


de 30011606 cum Vater vnfer,‏ عه 
SS. 2 3‏ 


Laßet vnns hertzlichen bethen / dañ Chriftus vnſer herve 


Dä ER hat uns geheyßen vnnd ſelbſt gelere om bethen / Auch haben 


wir gewyſſe czuſagung vnſers Gottis das er vns auß gna⸗ 
den vnd warheit / ſo wir bitten / erhoͤꝛen wil. 


Volgt das Vater vnſer / Welchs der pꝛieſter gegen dem 
altar deuͤtſch vnd wol vorſtendiglichen mit der alt gewon⸗ 
lichen nothen fingen ſol / Antwort der Chor / Sed libera ꝛc. 
deuͤtſch⸗ 

Baldt darauff finger der Chor das Agnus dei / mit wenig 
noten deuͤtſch odder lateyniſch nach gelegenheit / doch von 
kuͤrtz wegen alleyn tzweymal / damit die nachfolgenden Chri 
ſtlichen geſenge der gemeyne ſo vil bas ſtad haben / vnd das 
erſte mabel mit dem Miſerere nobis / Tzum andern mit dem 
Dona nobis pacem czubeſchlieſſen. 

١ Darauff 


Darauff ane mittel wendet fich der PriefFer eum volck/ 
vnd gibt yhnen die Euangeliſche Abſolution oder den Fryde 
vnd ſinget deütſch Par domini ꝛc. Antwort der Chor 1c. 


Balde thut der Pꝛieſter eyn kurtze voꝛmanung on den 
Communicanten / fo ſich cʒzuuor angetzeygt / vnd furhanden 
ſeyn / Wie deñ hierezu eyn kurtze form geſteldt iſt / hynden an 
dieſer oꝛdenung ende geſatzt. 


Ane mittel darauff fol der prieſter erſtlich reychen ytzlichem 
yn ſonderheit das brot vnd leyb Chꝛiſti / ſagende / Nym bye 
vnd yß ! das if der leyb der fur dich gegeben iſt / darnach des 

eychen den kelch ſpꝛechende / Nym hyn vnd trinck / das iſt 
das blut das fur dich vergoffen ifts : 


Onder fol dem Cõmunicirn fol das volck mit dem Chor 
fingen das deuͤtſch lied Iheſus Chriſtus vnſer heylant / vnd 
nach der Communication Got ſey gelobet ac 

Darnach fol der pꝛieſter mit eyner deuͤtſchen Collecten / 
vnd gewonlichem ſegen odder Benediction beſchlieſſen / Wie 
oben cur Metten vorgeychent ifts 


In ſonderheit von der Cõmunion 


Item am Sontag vnd Feyrtag von wegen der Cõmuni⸗ 
canten een gantze meſſe / wie oben voꝛtzeychent / gu halten. 
Aber am werckentag / ſo nicht Cõmunicanten furhanden / 
mag mã ſie ſingen biß auff die pꝛefation / welche aber ſampt 
den woꝛtten der benediction des bꝛots vnd weyns ſol auſſen 
bleyben / vnd alleyne das Vater vnſer geſungen werden / dar 
auff Pax domini > vnd ane mittel mit dem ſegen beſchloß⸗ 
ſen / denn die letzte Collect richt ſich gewonlichen auff das 
entpfangen Sacrament. 

Item ann feyertagn fol der diener alhir nach der Metten / 
odder yn anderen flecken ſonſt czugelegner Beyt / der yenigen 
(o das Hoch wirdige Sacrament czuentpfahen gedencken/ 

22 ij warten 


warten / ſie kůrtzlich vnderꝛichten / vnnd widder vmb fampes 
lichen vnd ſonderlichñ nach gelegenheit hören ꝛc. Wie denn 


hier von am ende eyn foꝛm geſtelt wirt, 


tem Es fal niemandt kõmen das heylig Sacrament og 


entpfahen er habe fib dañ czuuor am feyertag / Wie yetzt an 
geczeygt / odder am werchentage/fi onſt czubequemer tzeyt / dem 
diener ertzeygt / deñ dif Hoch wirdig Sacrament nicht yn ge 
meyne vndter den hauffen Gu werffen odder geben iſt / wie 
das wort odder pꝛedig / ſonder alleyn den yenigen / ſo ſich als 
Chꝛiſten beweyßen vnd mercken laſſen. 


Derhalben follen die Cõmunicanten cʒuuor yhꝛen hunger 
vnd durſt auch glawben antzeygen, 


Item man fol das volck ynn den predigen wol warnen 
vnd vnderrichten / das die yenigen / ſo ynn offnen laſtern ly⸗ 
gen / on alle beſſerung / ſich als die vnchriſten dieſes Sacra⸗ 
ments enthalten / Derhalben auch die Cõmunicanten eyn ey 
gen ſtelle vnnd orth nahent bey dem Altar haben ſollen / da⸗ 
mit ſie von der gantzen gemeyne beſichtiget werden / vñ ſich 
nymandt eyndringen muͤge / denn fo ſich vorhyn erczeygt ha 
ben vnd czugelaſſen ſeyn. 

Vnnd hiemit mag mit Gutter beſcheyden heit widderumb 
der weg our rechten Chriſtlichen excõmunication mith der 
der geyt bereydt werden / doch das hirynne nichts furgenõ⸗ 


men werde ane vorgehende warnung / vnd das die gemeyne 
mit dem diener das vrteyl felle. 


Item es ſeynt etliche perſonen die nicht alleyne das goͤt⸗ 
lich wort fliehen / ſonder auch verſpotten vnd leſtern / begern 
dennach gewaltig das Sacrament von den dienern / Vols 
len aber nicht eyniche rechenſchafft geben yhꝛes glawhens 
odder beſſerung / dieſen fol man die fahr yhꝛer Glen ſeligkeit / 
vnnd das ſie diß Sacrament czum verdamnis genyßen / an⸗ 
teygen / vnd fie freuͤntlichen mit Gotis wort vnterweyßen / 
wil es nicht an yhnen helffen / iſt yhnen das Sacrament 
nicht qureychen. Item es komen 


Item Es komen albier su Koͤnigßbergk / vnd an etlichen 
andern oꝛten / zu groſen feſten / die vndeůtſchen mit hauffen / 
auch mit yungem geſinde / begern alle des Sacraments vit 
dringen ſich eyn / dieſen muß man eynen Tolcken beſtellen / 
der auff ſolche feſt yhnen o uuor / ynn yhꝛer czungen / gutten 
fleyſſigen bericht thu / auch darnach widervmb von yhnen 
bericht neme / das man wiſſe was fie ſuchen vnd glawben. 


Bon gefeßen des Sacraments: 


Im Thumb / dergleychen yn der Altenſtadt / alhier cu AS 
nigßbergk / bedarff man yun ygliche pfarꝛe drey kleyne kelch / 
czwene fur die krancken / von wegen etlicher vnreynen vnnd 
vorlippender krancken / vnnd den dritten kelch am Sontag 
fur die Cõmunicanten. 


Item In eyner yglichen genanten Pfarkyrchen eynen gro 
ßen kelch ou eynem ſtauff oder anderthalben auff große feſt 
Gur mennige des volcks zu bꝛauchen / als auff Oſtern / Pfing 
fent ꝛc. Doch czuuor huͤtten das ſolche kelch nicht czu weyt⸗ 
ſchweyffig ſein / darauß man deñ nicht wol ane vorgieſſung 
vnd vorꝛehrung trincken odder gyſſen kan. 


Item Eyn große ſilbern odder ander kandel die man ne⸗ 
ben dem kelch auff ſolche feſt czubrauchen hett / Welch ges 
feße man Billich ſonſt Gu nichts anders brauchen ſolt / Dar⸗ 
nach mag man ſich auch wol an anderen ortten / wo vil 
volcks iſt / richten. 


Item Das Sacrament nicht einczuſperren / ſondern / bey 
den krancken czubenediciren / alßo / das der diener brot vind 
weyn mit yhme neme / damit der krancke die heylſamen 6 
anhoͤꝛe. 

Siebey hat man den pfarꝛern ym Synodo ein wenig weyter 
czuſagen / wie yhnen auch die gantze andere ordenung muß 
durch ſolche Viſitation vorkuͤndiget vnd ereleret werden. 
e C vom Tauff 


Yom Tauff. 


Die Tauff fol geſcheen yn der kirchen / wie vor / alleyne yrs 
lauterem waſſer / darezu ym gewonlichen tauffſteyn erhalten / 
welchs mag vernewet werden ſo offt es von noͤten iſt / vnnd 
bedarff nicht der Oſterlichen alten Ceremonien / auch keynes 
oͤhels oder ereſems / vnd fol yn all wege yn deuͤtſcher bekanter 
czungen geſchehen / mit den gewonlichen exorciſmis vnd ge⸗ 
beten fo vil es die czeyt anders leyden wil / doch das man key⸗ 
nen notzwang darauß mache / wenn alleyne ſonſt die rechte 
form gehalten wirt. 


Item die kyndeleyn ſo daheyme rechtſchaffen genot taufft 
. ſeyn / wie / dan ſolchs auch rechſchaffen geſcheen foll / muͤgen 
nicht widder vmb ynn der kirchen getaufft werden / darvmb 
es eyn vorſpottung der heyligen tauff iſt wenn man allererſt ١ 
cz weyffeln wil ob ſolche kyndeleyn getaufft ſeyn odder nicht / 
vnd ſol mit guͤtter berichtung des volcks ſolchs widderteuͤf⸗ 

fen yn alle wege abgeſtelt werden. 


Bon offentlicher Bue, 


Dieweyl yn dieſen landen das erdruͤcken der kleynen kyn⸗ 
deleyn gantz gemeyn vnd yn großer cal befunden wirt / alſo 
das es / wie wol ane willen vnd furſat / doch nicht ane vn⸗ 
achtſamkeyt / vnnd derhalben nicht ane merckliche ſchuldt َه‎ 
der mutter gefeyn kan / Als nemlichen auß trunckenheit / od⸗ 
der das fie alſo vn vorſichtig ſeyn / vnd die kyndeleyn Gu ſich 
yn yhꝛe bette legen ze, Derhalben auch die Chꝛiſtlich gemey⸗ 
ne billich gegen ſolchem offenbaren großem vbel die Chriſt⸗ 
lichen ſtraffen des bannes brauchen ſollen / vnnd eyn ſolche 
perſon nicht fur ein Chꝛiſtlich gelied erkennen nach anne⸗ 
men / ſie habe be cz uuor yn offner buſſe / das yb: ſolche ſun⸗ | 
de leyde fey vnd das fie hertzlichen der gnaden begere / fur der 
gantzen gemeyne des orts genugſam ertzeygt / Als nemlichen 

das ſie eynen 


— 


e Mes —— تلق‎ | 


= 


So aber yemande ſonſt furſetzlich odder yn Gar eynen 
moꝛt begehet / Wo ſolcher den weltlichñ gerichten entbꝛicht / 
ſol er fur ſeynen Biſchoff gewyſen werden / alda ſeyn offent⸗ 
liche buſſe thun / vnd abſolution empfahen / Doch fol ſolche 
buſſe yn keyne n falle fur ey genungthuung geacht werden / 


Welche ehꝛe alleyne dem blutte vnd code vnſers herꝛn Jheſu 


Chriſti gebůrt / ſonder alleyn als eyn beweyſung eynes leydi⸗ 
gen demuͤtigen gnad begyrigen gemuͤts gehalden / auch fol 
ynn keynen weg hierynne eygener nutz gefucht werden / Wie 
dann etwann die buß genyſs getragen hat. 


Von der Ehe. 


Das auffbitten odder voꝛkundigen der Ehe (al auffs wee 
nigh acht cage fur der koͤſtũg geſcheen / damit raum gelaſſen 
werde dem yenigen ſo villeychte dareyn czuſpꝛechen hette. 


Item Das dieſelben fo on der Ehe greyffen / czunor / wo 
fie vnbekant ſeyn / Ihꝛe namen vnnd czunamen landt elteru / 
auch herrn / wo es diener weren nennen ſollen / Wie auch 
ſolchs eygentlich auff der Cangel fol namhafftigk gemacht 
werden. 


Wyr wollen auch die gerichte der Eheſachen mit geſchick 
ten redelichen Officielen beſtellen / Welche mit Gottis wort 
vnd nach demſelben ap vrteylen wiſſen / oder ye / wo fie nicht 
gantz gewiſſe weren / guts rats pflegen. 


Cy wo nu 


e . . — TIA A A 


Wo nu auff dem lande vnnd Stetten den amptleitten? | 
Kethen / Pfarꝛern / oder Predigern ſolche Eheſachen furque⸗ 
men / die do eynicherley weyße yrꝛig weren / Als in den woꝛten 
der ECheſtifftung / odder meynung derſelben / odder wo fie eyn 
ander der bewilligung außfallen / odder wo die Ehe auff ey⸗ 
nen truncken abent oder ſonſt hynderliſtig auffgericht / vnd 
darnach dem eynen nicht gefallen wolt / odder auch hynder 
den eltern vnd wider yhꝛen willen geſchehen were / die ſolchs 
nicht geſtatten wolten. 


Item ob es der geſibſchafft halben on nahen were odder 
eu nahen ſeyn geſehen wurde / Oder aber eyniger eynſpꝛach 
halben / odder anders dergleychen gebrechen haben wuͤrd / 
Sollen die part an den Official gewyſen werden. 


Item Das eyn Official auch eynen beſtympten tag ynn 
der wochen hereyn gen Koͤnigßbergk kõmen ſol / dergleychen 


den anderen voꝛnemlichen Stetten ناف‎ gelegener Beye vind 


ſtelle des gerichts warten / ſolche ſachen Czuuerhoͤren / da⸗ 
mit die pꝛediger ſo vil weniger anlauffens derhalben haben / 
vnd anderer ſachen / ſo yhnen beuolen / auß warten moͤgen. 


Ehebruch. 


So der beklagte teyl vmb Ehebruch odder ſonſt andere 
gebrechen / vor dem Official nicht erſcheynen nach gehoꝛ⸗ 
ſamen wolt / ſollen die Amptleuͤte oder Burgermeyſter pfli⸗ 
chtig ſeyn dar ob czu halten / hilff vnd beyſtand czuthun / da⸗ 
mit das vbel geſtrafft werde. 


Wo aber eg parth des Chebruchs vberwyßen / fol der 
Official dem vnſchuldigñ teyl eynen getzeůgniß brieff geben 
Warumb er ſolche Ehe geſchyden / damit daſſelbe vnſchul⸗ 
dig / ob es widder freyen wolt / fein recht vnnd erleůbnyß an 
allen orten möcht beweyßen, 


Item Es were auch wol gue yn ſolchem fahl des Ehe⸗ 
1 2 Bruce 


Bruchs dem Official allewegen eynen Rathman augugeßen 
damit auch die weltlichen gerichte alhier yhꝛ einſehen haben 
mochten / vnd dif groß vbel nicht alltzeyt vngeſtrafft bylebe⸗ 
wie bißher eyn ſchedlicher brauch geweßen iſt. 


Yon Selten. 


Item Alle feſta Chꝛiſti vnſers ſeligmachers / czurgedecht⸗ 
nyß vnd ermanung der kalten vnnd kyndiſchen Chꝛiſten | 
welcher alltzeyt eyn großteyl ſeint / czuhalten / Als nemlichen 
Natiuitatis Chꝛiſti / Circumciſionis / Epiphanie / Purificatio 
nis /Annũctiationis / Cene domini / Paraſceues / Paſce/Aſcen⸗ 
ſtonis / Pentecoſtes / doch ane frembde zuſetze / als des Liecht⸗ 
weyhens / fladenweyhens vnd dergleychen. 


Item Auff ſolche feſt ſol die pꝛedig ſonderlich vom gedecht 
nyß des feſts geſchehen / damit die großen heylwertigen wer⸗ 
cke vnſers Gotes fo vil weniger bey den kalten ynn vorgeß⸗ 
fung komen mögen. 


Item Weynachten / Oſtern / vnd pfingſten follen mit vol 
genden tzweyen tagen gehalten werden daran man auch al⸗ 
lenthalben pꝛedigen fol. 


Item Auff ſolche feſta / nemlichen die furnemſten drey / 
ſal man czu merer ſolemnitet die ſonderlichen deuͤtſchen ge⸗ 
ſenge von ſolchen feſten / auch gewonlich reſponſoꝛia yn den 
ampten halten vnnd eyntheylen / Als auff Weynachten den 
hymnum 2 ſolis ortus / deuͤtſch / das Reſpons Verbum caro 
factum / czur Veſper vnd Metten / Das Grates nunc omnes 
deuͤtſch odder lateyn, Item Eyn Byndeleyn fo loͤbeleych our 


Meſſe vnd pꝛedig Tc 


Item Das gedechtnyß Johannis Baptiſte / auch aller 
Apoſteln follen om yeglicher tzeyt / wie ſie ym Jar gefallen / 
auff den voꝛgehenden Sontag vorkundiget werden / nicht 

C ij feyertag 


- اله وو‎ we CE. 


feyertag czumachen / fonder das es que iſt das man ſolche 
Chꝛiſtliche erempel fo vil man auß gewyſſer heyliger ſchꝛifft 
haben mag / dem volck furbilde / vnd nicht vorlefchen laß 7 
Welchs auch als dañ bey der voꝛkundigung odder am tage 
yn der Lection mit kurtzen woꝛtten geſchehen fol / Auch diez 
net ſolch voꝛkundigung den vngelerten qu vnderſchydung 
vnd merckung der zeit / auß welcher vꝛſach man yhnen auch 
andere tage / darauff gewonlich die friſt / termyn vnd czalung 
ſtehen / vorkunden moͤcht / als Michaelis / Martini ac. gleych 
wie man etwan eyn langeczeyt den Newen monden voꝛkun⸗ 
diget hat yn der kyrchen. 


Hon Begrebnys, 


Solchs ſol man an eynem odder mehr gelegen orten außer 
der [tad alhier gu Koͤnigßbergk habñ / die vꝛſach ſeynt leycht 
czuerkennen / darumb vnnoͤtig czuerczelen, 4 


Item es iſt loͤblich das man / gegen coder vnd lebendigen 
die liebe czu vben / volge czum begrebnyß / man hat auch die⸗ 
ſes fleyſſes vil erempel ym alten vnd newen Teſtament. 


Item So yemant der Capellanen oder diener hiercs Bez 
geren wurd Sollen fie mit gehen wie ander freund ane ges 
ſenge / vnnd Bey dem grabe fol der diener eyn kurtze voꝛma⸗ 
nung czu troſt vnd vnderricht der lebendigen thun / vnd dar⸗ 
auff das volck eyn deutſch Media vita ſingen laßen. 


Das aber yn dieſer vormanung nichts vnfoꝛmlichs eyn⸗ 
efůrt werde-ift das eyn ſonderliche anleytung am ende dies 
ſer oꝛdenung geſtelt. 


Item Foꝛmlich iff es das das volck hieczu mit einem kur⸗ 
ten aber doch kentlichem gelewt beruffen werde bey dem 
eigen zubeſtellen / Wer es aber nicht wol vormag / laſſe es 


lieber nach. tem wo 


Item Wo ſich aber yemandt yhe Bey den pfarren yn der 
ſtadt wolt begraben Lafen / mocht man darauff ſetzen vnge⸗ 
uerlichen etliche marck / wie auch czuuoꝛ yn der Aldeſtadt عات‎ 
Roͤnigßberg gewonliche / um theyl dem gemeynen Kaſten 
Gu gut zum teyl das mit auffjagung ſolchs geldes gewehꝛet 
wurd / das es wenig begerten. f 


Solchs alles ſollen auch andere kyrchſpiel nach gelegen⸗ 
heit annemen vnd nach vermoͤgen nach volgen. 


Biſitation oder Synodus. 


Wyr wollen auch allewege ym yar eyn mahel oder mehr / 
nach dem es von noͤthen ſeyn wirt / eyn yeglicher yn ſeynem 
Biſchthumb Synodos machen / der Pfarhern oder Pꝛedi⸗ 
ger leher vnd leben czuerfoꝛſchen / yhnen yn yhꝛen czweyffeln 
oder gebrechen retig vnd huͤlffig czu ſeyn / vnd was ſonſt yn 
Eccleſla von noͤthen yf cʒzuoꝛdenen / ſchaffen / Corꝛigirn ze, 
auch auffczuſehen das yeglichs kyrchſpiel yhꝛe pfarkyrchen / 
als eyn gemeyne gebeuͤde / yn weſenlichem Baro halten, 


Item Wo es alhier بان‎ Koͤnigßbergk odder dießergeley⸗ 
chen orten mangelt an Choꝛgeſang czubeſtellen / mag man 
etliche der alten pꝛieſter fo hier zu dienſtlich / darczu oꝛdenen / 
dieweyl man fie doch bey yhꝛem eynESmen bleyben leſt / vnd 
fie yb: Broth auch nicht gar vmb ſonſt dien ſollen. 


Beſchluſs. 


Solche vnſere oꝛdenung / wie allenthalben oben voꝛczey⸗ 
chent / ſo vil derſelben eynes yglichen oꝛts odder kyrchſpiels 
gelegenheit dienſtlich / ſol an die pfarꝛer odder kyrchen diener 
yn den Sinodis oder viſitation mit gutter vnderꝛichtung ge 
tragen werden / Welche darnach weyter yhr volck darvon 
fleyſſig vnd beſcheydentlichen berichten ſollen / ehe den eyni⸗ 

3 che anderung 

che anderung furgenSmen / damit / ſo vil es möglich / alle ers 
gernyß voꝛhůttet werde / Wyr wollen aber mit dieſer vnſer 
oꝛdenung yn keynen weg vornichtet vnd voꝛwoꝛffen haben 
anderer Biſchtumb vnnd kyrchen weyſe vnd gebreuͤch / ſo 
fern fie ſonſt Gotlichem worte nicht entgegen ſeyn / Erbieten 
vns auch gegen menniglichen / vnſers furnemens bewegung 
vnnd vrſach / fo vil es von noten ſeyn wirdt / anczuczeygen. 
Welches wyr [von kurcze wegen yn dieſen ſchrifften vnder⸗ 
laßen haben / Angeſehen das ſolche (chriffe an die vnſeren ge 
ſtelt / bey welchen ſolchs alles ane das mit gruntlicher vnder 
richtung muß bepꝛediget werden / Wie dañ yn den furnem⸗ 
ſten artickeln bereyt faſt iſt beſtehen. Dieweyl wir aber / wie 
ym anfang voꝛmelt iſt / niemant eyniche not nach geczwang 
aus dieſer oꝛdenung / fo vil fie menſchlich iſt / machen / wol⸗ 
len wyr auch vns ſelbſt vnnd vnſeren nachkõmen den weg 
hiemit nicht geſperꝛet haben / dieſelben vnſer oꝛdenung / nach 
enderung der vmbſtendt / mit der czeyt etwann ou enderen / 
mehren odder myndern / wie man ſolchs ynn guttem Rathe 
wird finden moͤgen / Doch kan yederman wol abnemen / das 
von wegen Chuftlicher eynigkeit / ſich nicht gebuͤren wil / 
nach نان‎ gedulden were / ſo yemands ſeynes kopffs vnnd ges 
fallens dyſe bewilligte oꝛdenung voꝛachten wurde vnd vßer 
treten / des wyſſe ſich menniglich czuhalten. 


Bolgen die Foꝛmen a 
vnd anleytung 
vn voꝛ ange⸗ 
Geyster 
Oꝛd⸗ 
nung voꝛ 
meldet vnnd 
voꝛheyſchen. 


1 


Die voꝛrede des Water vnfers 
Inn der Meſſe. 
Taſſet ons hertzlichen beten dann Chꝛiſtus hat vns gehe 
ßen Linde darvßer ſelbſt gelernet czubethen / auch bales pl 
gewyſſe czuſagung vnſers Gottes / das er aus gnaden vnd 
warheit vns / ſo wyr bitten / erhoꝛen wil. : 


Voꝛmanung fur dem Altar 


C3u den Cõmunicanten. 


‚Ihr ließen zc dieweyl euch hungert vnnd durſtet nach der 


barmherczigkeyt Gottes / vnd hertzlichen begeret voꝛgebung 
ewer ſunden / So hat vnſer heylant Chꝛiſtus ſeinen leib vnd 
blut fur euch gegeben / das euch ewere ſunden ſollen abgewa⸗ 
ſchen ſein / ſo vil ewer feine die ſolchs glewben / vnd hat der⸗ 
halben auch hieher geſtellet gum geychen ſeyn fleyſch vnnd 
blutt / damit yhꝛ verſichert ſeyt gleych wie es ytlicher fur ſich 
entpfehet / das er ſich auch alſo fur ſich des Euangelion vnd 
eyns gnedigen voꝛeynigten Gotes zu troſten vñ anczunemen 
habe / So richtet nu ewere hertzen auff mit ſtarcker hoffnũg 
vnd hertzlicher czuuorſicht / vnd entpfahet das hochwirdige 
geheymnus wie yhr glerobet fo geſchicht euch. 


Im darꝛeychen / Nym ben vnnd yf ꝛc. Vt ſupꝛa. vs Si 


Fo ꝛm eyner kurtzen furgehenden 


Vnderrichtung vnnd befragung der yenigen ſo 
Cömuniciren woͤllen. 


Cum erſten das man fie vnderꝛichte wie es nicht genug 

ſey czu glewben das vnter dem brot ſey der leyb Chꝛiſti / vnd 

vnter dem weyn ſeyn warhafftig blut / Sonder das vil eyn 

hoher vnd großer glawbe darczu gehoꝛe / Nemlichen das du 

glawben ſolt das dir Deen berre Chꝛiſtus ym Eër 
a ij ur 


durch ſeyn wort troſtlich czuſagt das fein Tey vnd blut deyn 


eygen ſey / Ja das dyr alles geſchenckt ſey was die woꝛtt yn 
ſich haben 1 voꝛgebung deyner ſunden vnnd eyn 
gnediger Gott. 


Cum andern das man yhnen die wort furhalte em wel⸗ 
chen Chꝛiſtus das Sacrament gegeben hat / Nemlichen Ne 


met hyn vnd effec. Math. 26. Mar. 4. Luce. 22. l. Cor. I. 


zum dritten das man yhnen anczeyge / wie yn den ſelben 
woꝛten die gantze macht nutz vnd frucht lygt / ſo ſie mit dem 
glauben yn das hertz gefaſſet werden. 


Item Wie der glawbe an dieſelben worte die rechtſchaf⸗ 


fene bereytung ſey / Wen dich deyn ſunde trucket vnd gnade 
begereſt. 


Die Fragen oder verhoꝛe. 


Es geburt eynem Chꝛiſten das er rechenſchafft vnd ant⸗ 
woꝛt geben kan / ſo man yhn fraget warumb er das Sacra⸗ 
ment Begere vnnd neme / denn wo man nicht wuͤſt wo czu 
man es begert / iſt beſſer davon czubleyben. 


Frag / ob er eynen rechtſchaffen glauben habe / vnnd was 
das Sacrament ſey. 

Antwort / das die wort Chꝛiſti Nemet hyn rc. vnnd der 
leyb vnd blutt Chꝛiſti vnter dem brot vnd weyn das Sacra 
ment ſey. 

Frage / was er da ſuche ym Sacrament vnnd warczu ers 
gebꝛauchen wil. Antwoꝛt / das er darynne ſuche ſeynen glau⸗ 
ben an das wort czuſtercken vnd fein gewyſſen czutroſten, 


Frage / 08 fie aus gewonheyt / altem bꝛauch / geſetz des 


Babſtsſczwang der eltern odder yhꝛer herren odder dergley⸗ 
chen Baron voꝛvrſacht / wollen um Sacrament gehen / 
fie dafur ou warnen / Antwoꝛt / das fie durchs Euangelion 

gelernet 


gelernet von yhn ſelbſt freywillig aus hunger vnd glawben ١ 
herczu kõmen. 


Item Ob er eynen ernſten vordrys habe vber ſein voꝛiges 
ſunthafftigs leben / vnd eyn hertzlich begyrde eyn rechtſchaf⸗ 
fers Chꝛiſtlich weßen hynfurter czufuren / vnd hierczu ſtercke 
fiche ym wort vnd Sacrament e 1 


Foꝛm der offnen beycht 


nach der predigt. 
Dieweyl wyr nu das heylig Gottis wortt gehort haben / 
Welchs ym glawben gefaſt reyniget die hertzen / So laßet 
vns vnſer ſunde vnnd myſſetat bekennen / das wir es nicht 


ane frucht faren Lafen / vnd ſeyntemal eyn yeglicher ſich ye 


funden findet / fo muß er bekennen vnnd ſpꝛechen / Ach berte 
gerechter vnd barmhertziger Got ych bekenne das alle meyn 
weßen vnd leben ynnerlich vnd euſſerlich nichtis dañ ſunde 
iſt / vnd alle meyn gedancken woꝛte vnd wercke aus myr ſel⸗ 
ber nichtis anders dañ lauter vbel vnd myſſetat / derhalben 
begere ich gnade durch Iheſum Chꝛiſt deynen lieben ſohn / 
Erd arme dich meyn vmb ſeynen willen / den du myr Gu eya 
nem Hohenpꝛieſter vnd mitteler gefiller haſt. 


Anleytung der ermanung an die 


lebendigen freuͤnde vndnachfolger gum begrebnyß. 


Das die ſchꝛifft nicht voꝛbeuͤt ſonder lobet die yenigen 
fo ſich betrůben vmb der verſtoꝛbenen freuͤnde willen. 


Die liebe des freuͤndes macht das man ſich betruͤbt / d as 
man aber ſich czubetruͤben nicht auffhoꝛet / odder dorynne 
been maß helt / macht der vnglaube, 


Alßo beweynet Abraham ſeyne Sara Gen, zz Joſeph 


mit den Erg vetern beweynet den Jacob Gen. To. ac. 
a iij Stephanus 


L 


Stephanus ward begraben vnd beweynet von etlichen 
Gotforchtigen Actuum g. Johannes der teuffer von ſeynen 
"Zen Math 4. Joſeph von Arimathia begrebet Chris 

m Math. 27. 


Wiewol diß alles die toden nicht hylfft ſo iſt es doch eyn 
anczeygung der liebe ſo die lebendigen czu yhnen getragen 
haben / geſchicht auch zum teyl czutroſt den betrubten freün= 
den des vorſtoꝛbenen / Man darff fur des voꝛſchydenen feel 
nicht opffern nach ſingen nach klyngen nach reuͤchen nach 
ſpꝛengen / Sonder wir lebendigen ſollen vns ym begrebnyß 
erynneren das wyr den weg auch gehen muſſen vnnd gerne 
gehen ſollen. 


Die letzten drey obgeſchriebenen foꝛmen ſeynt alleyne an⸗ 
leytung weyße / fur die yenigen dyner geſtelt / ſo ſich ſelbſt hier 
ynne nicht auweyßen wyſſen. 


Volgen die Collecten oder 
gemeynen gebethe / Cur Meſſe / Veſper / vnnd 
etten des gantzen Jares. 


Dominica puma Aduentus. 


Wyr bitten o herꝛe erwecke deyn gotlich gewaldt / vnd kõ⸗ 
me ons czuhuͤlff / das wyr durch Deyne beſchutzung mogen 
von czukunfftigen ferligkeyten vnſerer funden erꝛettet werdñ 
vnd las vns mit deyner erloſunge werden gehulffen / der du 
lebeſt vnd hyrſcheſt Got mit dem vater yn eynigkeit . des hey 
ligen geyſtes von ewigkeit cu ewigkeit, 


Dominica Secunda. 


Arwecke O berte vnnſere bergen Gu bereyten die wege dey⸗ 
nes eyngeboꝛnen / das wyr durch ſeyne heylſam czukunfft dyr 
mit gereynigtem gemuet mogen dienen / Der mit dyr lebet 
vnd hyrſchet. 


Dominica Tertia. 


Wyr Bieten O berte nym vnſer gebethe zu deynen oren / 
vnd erleuͤchte die finſternis vnſers gemuͤttes mit deyner gna 
den heymſuchung / durch vnſern beren Jheſum. 


Dominica Quarta. 


Wyr bitten O herꝛe erwecke deyne macht vnd kom̃ vns 
ezuhulffe mit großer crafft / auff das der ablas deyner barm⸗ 
hertzigkeit / herczubreng was ſonſt vnſere funde vorhyndern 
der du hyrſcheſt vnd lebeſt. 


Die natalis domini. 


Wyr bitten O almechtiger Gott / vorleyhe das vns die 
newe durchs fleyſch gebuͤrt deynes eyngeboꝛnen ſohnes erlo⸗ 
fie / welche die alte dienſtbarkeit gebunden helt vnder dem 
Joch der ſunden / durch denſelben vnſeren beren Jheſum 
Chꝛiſtum deynen ſohn der mit 6 


Almechtiger ewiger Got / ſchicke vnſere werck nach Seya | 


Dominica Mb octauis. 


nem wolgefallen / auff das wyr yn dem namen deynes gelieb 
ten ſohnes / mogen yn rechtſchaffenen gutten wercken ver. 
fluſſig reych ſeyn / durch den ſelben vnſeren ꝛc. 


In die Circumciſionis. 


A lmechtiger Got wyr bitten / gib das yn vns die wir mit 
dem newen liechte des vormenſchten woꝛtes / ynwendig be⸗ 
goſſen ſeint / auch außbꝛechen die wercke des liech tes / vnd ey 
nes beſchniten bergen c. 


In Epiphania. 


berre Got der du auff den hewtigen tag deynen eyngebor 
nen ſohn / den heyden durch den furgehenden ſtehrn haſt ge 
offenbaret / Voꝛleye uns gnediglichen / das wir fo dich yetzũt 
haben durch den glauben erkant / gefuͤret werden bis ou der 
beſchawung der geſtalt deyner hohe / durch den ſelbigen ac 


Dominica ſub octauis Epiphanie. 


Wyr bitten o berte fuege mit hymeliſcher güete / die begyrde 
des bittenden volckes / auff das fie mogen erkennen was czu 
thun ſey / vnnd yn dem das fic erkennen / krefftig werden cua 
voꝛbrengen durch vnſeren herin 1¢ 


Dominica Secunda. 


Almechtiger ewiger Gott der du czugeleych die hym̃eliſche 
vnd yꝛdiſche dinge regireſt / erhoꝛe miltiglichen das gebet Dey 
nes volckes / vnnd voꝛleye vns deynen heyligen friden / durch 
vnſeren herrn Jheſum 26 ad 


Dominica Secunda, 


O Almechtiger ewiger got ſyhe an gnediglichen vnſere geiſt 
liche krangkheit / vñ recke auß die rechte deyner maieſtat ons 
czubeſchyrmen / Durch vnſeren 1¢ 


Dominica Tertia. 


O Got der du weyſt / das wir yn folchen ferligkeyten geſetzt / 
nach menſchlicher gebrechligkeit / nicht mogen beſtehen / gib 
vns das heyl gemuͤttes vnnd leybes / auff das wyr die dinge 
welche wyr vmb vnſer ſunde willen leyden / mit deyner hulff 
vberwinden / Durch vnſeren TC 


Die pPurificationis. 
O Almechtiger ewiger Gott / Wyr bitten ynniglichen deyne 
Maieſtat / das gleych als deyn eyngeboꝛner ſohn / an dem 
hewtigen tage mit dem weßen vnſers leybes dyr iſt darge⸗ 
ſtellet woꝛden yn den tempel / alßo mache auch das wyr mit 
gereynigtem gemät dir werden dargeſtellet / Durch denſelben 
vnſeren herꝛn 1. 


Dominica Quarta, 


Wyr bitten dich O berte beware Deyn geſynde yn ſtetter gäre 
tikeit / das daſſelbe fo ſichs alleine auff die hoffnung der hym 
meliſchen genaden anlehnet / werde alleczeyt befeſtiget mit 
deyner beſchyrmung / Durch ze 


Dominica Quinta. 


Beware d eyn volck O berte Got / vnd mache es deynem na 
men andechtig / auff das es der goͤtlichen woltat vnderworf 
fen / die ʒeytliche dinge recht handele / vnd entpfahe die ewige 
gaben / Durch vnſeren herum, 

Dominica Septuageſima. 


Wyr bitten dich © berte erhoͤꝛe mildiglich die gebethe dey⸗ 
nes volckes / das wir / dye do billich geſtraffet werden vm 
vnſere funde, eum pꝛeyſs deynes heyligen namens gnedigli⸗ 
chen werden erloßet. 


Dominica Sexageſima. 


O Got der du ſyheſt das wyr auff kein vnſer wirckung voꝛ⸗ 
trawen / vorleyhe gnediglichen das wyr wider alle widerwer 
tigkeit durch deyne beſchyrmung werden befeſtiget. 


Dominica Quinquageſima. 


O berte erhoͤꝛe gnediglichen die gebete deynes volckes / vnnd 
ſo wir erloßet werden von den banden vnſerer ſunden /b قاط‎ 
te vns auch fur allerley wider wertikeit / Durch v nſern heren. 


Die Cinerum. 


O Got der du durch die funde vnnd ſchuld wirft erczoͤꝛnet / 
vnnd durch buſſe vorſůnet / ſich an genediglichen das gebete 
deynes demůttigen volckes / vnnd wende abe die geyſſel dey⸗ 


nes Gomes /die wir mit vnnſern funden haben vord ienet / 
Durch vnſeren ben 1c, 


Dominica Quadꝛageſima. 


O bene wir bitten ſich an deyn eſynde / vnd vorleyhe das 
vnſer gemůte bey dir mit begiert begyrden erfcheyne, fo 


es ſich mit ſchwechung des fleyſches caſteyet sc 


Per Hebdomaden Oratio. 


O herꝛe biß deynem volck gnedig / vnd welchs du dir mach⸗ 
eſt andechtig daſſelbige erquicke auch barmhertziglich mit 
freuͤntlicher hulff / Durch vnſern herꝛn 1 


Dominica Reminiſcere. 


O Here Got der du ſyheſt das wir allenthalben krafftloß 
ſeyn / beware ons ynwendig vnnd auß wendig / auff das wir 
widder alle widderwertigkeit werden befeſtiget / vnnd von 
ſchnoͤden gedancken gereyniget / Durch vnſern beran ac 


Dominica Oculi. 


O almechtiger Gott / wir bitten ſych an die begyrde der de⸗ 
muͤtigen / vnd ſtrecke aus den arm deyner Maieſtat gu vnſer 
beſchyrmung / Durch vnſern herꝛn TC, 


Dominica Letare. 


O almechtiger Gott wir bitten vorleyhe das wir vnns an 
deyner gnaden troſt widder erholen / die wir auß voꝛdienſt 
vnſer wir ckung werden geſtraffet. 


In die Annunciationis. 


O Gott der du haſt gewolt / das deyn ſohn ſolt von dem 
leybe der heyligen yungkfraw Marien / durch voꝛkuͤndigung 
des Engels das fleyſch an ſich nemen / vorleyhe vns deynen 
ynnigen die wir warhafftig glewben das fie Gottes gebere⸗ 
ryn ſey / das wir auch den nutz vnd die frucht ſeyner menſch⸗ 
werdung mögen vberkõmen / Durch denſelben vnſern herrn 
Iheſum Chiftum 7c. 64% 


Dominica Judica. 


Wir bitten dich O almechtiger Gott ſich an gnediglichen 
deyn geſynde das es durch deyne gabe regiret werde am leybe 
vnnd durch deyne enthaltung bewaret werde ym gemuͤthe / 
Durch vnſeren ben c. 


Dominica palmarun, 


Almechtiger ewiger got / der du vnſeren heilant dem menſch 
lichen geſchlechte gu heyl / vnd auch gu eynem exempel nach 
zu volgen / haſt laſſen den leyb an ſich nemen / vnd vnder das 
frei fib ergeben / vorleyhe genediglichen das wir wirdig 
mogen werden czuhaben die lehre ſeyner gedult / vnd czu ſein 
mitgenoſſen ſeyner aufferſtehung / Durch denſelben ze 


In Cena domini. 


Almechtiger ewiger Got / vorleyhe das wir die geheymnyß 

des leydens vnſers beran Jheſu Chꝛiſti / alßo handelen mos 

gen das wir dadurch vorgebung vnſer ſunden entpfahen 
urch vnſeren herꝛn ꝛc. 


Magna ſexta feria. 


O herꝛe Gott der du deynen ſohn fur vnns am galgen des 
heyligen kreuͤtzs haſt wollen leyden vnnd ſterben laſſen / auff 
das du von vns trybeſt des feyndes gewalt / vorleyhe vnns 
deynen knechten / das wir die genade ſeyner aufferſtehung er⸗ 
langen / Durch denſelben Te, 


| Alia Oratio, 
Wir bitten o herr fich an Dif Deyn geſynde / fur welche vnſer 
herr Jeſus Chríftus nicht hat ot gel fich Ri 4 
ende 


hende der ſchuldigen / vnd nicht geſchewet ſich zu vnderwerf 
fen der pein des creuͤtzes / Der mit dir lebet vnd hirſchet Got 
yn eynigkeit des heyligen geyſtes von ewigkeit zu ewigkeit 


In die Reſurrectionis dominice. 


O Got der du an dem hewtigen tage durch deyn eyngebor⸗ 
nen ſohn / do er hat vberwunden den todt / vns haſt auffge⸗ 
ſchloſſen den czugang der ewigen ſeligkeit / wolleft vnſer Bes 
ger / welche du durch furkõmende genade anregeſt / auch mit 
deyner hulffe volfüͤren / Durch denſelben vnſeren Denn de. 


per Hebdomadam. 


O Got der du mit der herlichen aufferſtehung deines ſones 
ons yerlichen erfreweſt / vorleyhe gnediglichñ das wir durch 
den glauben ſeyner vnnd vnſer aufferſtehung mogen kõmen 
czu den ewigen freuden / vnd czum vnſterblichen leben / Der 
mit dir lebet vnd ⁊c. 


Dominica pꝛima poſt reſurrectio. 


O almechtiger ewiger Got der du den menſchen haſt gege⸗ 
ben die Oſterliche geheymnys cu eynem Bundg der vor $2 
nug / vorleyhe daneben vnſerem gemuet ſo wir ſolchs mit 
dem munde bekennen / das wir auch demſelben mit der that 
nach folgen. : 


Dominica Secunda. 


O Gott der du yn deynes ſohnes nyderung haft die nyder⸗ 

geſchlagene welt auffgericht / vorleyhe deynen gleůbigen die 

ewige freüde / vnd die du haſt erloßet von dem fahl des ewi⸗ 

gr codes / mache auch das fie der ewigen frewden genyßen 
urch denfelßen vnſeren herim c. ep 
D 

Dominica Tertia. 


O Got der du den yrꝛenden / auff das ſie moͤgen yn den weg 
der gerechtigkeit widderkeren / erczeygeſt das liecht der war⸗ 
heit / gib allen den die fur Chꝛiſtlich gehalden werden / das 
ſie alle ding meyden / welche dieſem namen entgegen ſeyn / 


vnd widder vmb alle dem nachfolgen weldys dieſem bekent⸗ 


nyß cu eygent / Durch vnſeren ze, 


Dominica Quarta. 


© Gott der du deyner gelewbigen gemuͤette macheſt eynes 
willens / gib deynem volck / das czulieben was du gebeuͤtteſt / 
vnd das czubegeren was du czuſageſt / auff das under den vn 
ſtetten yrdiſchen dingen / dahyn vnſere bergen gehafftet wer 
den da die warhafftige freůde iſt / Durch vnſeren c. 


Dominica Quinta. 


O got von welchem alles gut herkumpt / gib deynen andech 
tigen / auff das wir durch deyn eyngeben betrachten / was 


recht iſt / vnnd durch deyn regyrung auch eben daſſelbe thun 
vnd vben. 


In die Aſcenſionis dominice. 


Wir bitten o almechtiger got vorleyhe das alle die wir glek 
ben / das deyn eyngeborner ſohn vnſer erloßer als am hewti⸗ 
gen tage uns czugutte zu hymel gefaren iſt / auch wir ſelbſt 
mit dem hertzen moͤgen wonen ym hym̃eliſchen weßen, 


Dominica poſt Afcenfionis, 


O almechtiger ewiger Gott mache das wir alleczeyt czu dir 


tragen eyn gutten willen / vnnd deyner Maieſtat mit reynem 
bergen dienen. 

In die penthecoſtes. 


O herꝛe Got der du die berte der glewbigen als am befits 
tigen tage durch erleuͤchtung des heyligñ geyſtes haſt geleret 
gib vns ymſelben geyſte was recht iſt cʒuuorſtehen / vnd das 
wir vns alleczeyt ſeyner troͤſtung mögen frewen, 


per Hebdomadam. 


Wir bitten G herꝛe / das ons beyſtehe die krafft des heyligen 
geyſtes / dy vnſer hertz miltiglichen ruͤſte / vnd vns vor allem 
widderwertigem beſchutze. 


Dominica Trinitatis. 


Almechtiger ewiger Got der du vns armen deynen dienern 
durch bekentnyß des warhafftigen glawbens haſt gegeben 
anczunemen die herligkeit der ewigen dreyfaldikeit / vnd haſt 
vnns vorlyben yn der macht der Maieſtat anczubethen die 
eynigkeit / Wir bitten das wir auch durch die beſtendigkeit 
deſſelben glaubens wider alle anfech tũg beſchyrmet werden 


Dominica pꝛima poſt trinitatis. 


O Gott ein ſtercke aller die auff dicht hoffen / biß gnediglich 
gegen wertig vnſerem anruffen / vnnd dieweil menſchliche 
ſchwacheit nichts on dich vormagk / So vorleyhe vns hulff 
deyner genaden / auff das wir yn deyner gebot erfüllung mit 
willen vnd wercken dir mogen gefallen / durch vnſern % 


Dominica Secunda. 


O herre ſchaffe das wir haben ſtehte furcht vnnd liebe dey⸗ 
nes heyligen namens / dei du vorleffeft nym̃er mit deyner rea 
gyrung welche du ruͤſteſt mit der feſtigkeit deyner liebe c. 


SS 


L 


Dominica Tertia. 


Wir bitten O herꝛe erhoꝛe genediglichen vnſere bethe vnnd 
welchen du gibeſt den ſyñ czubitten / denſelben voꝛleyhe auch 


die hulff deyner beſchutzung⸗ 


Dominica Quarta, 


O Gott ein beſchyrmer deren die auff dich hoffen / on wel⸗ 
chen nichtis ſtanthafftig nichtis heylig iſt / mache manig⸗ 
feltig deyne barmhertzigkeit vber vns / auff das fo du regirer 
vnd furer biſt / wir alſo gehen durch die czeytlichñlguͤtter das 
wir nicht voꝛlyren die ewigen. 


Dominica Quinta. 


Wir bitten O herꝛe gib das vnns der weltlauff durch deyne 
ordenung frydelich werde geſchicket vnd das deine voꝛſam⸗ 
lungen mit ſtyller and acht ſich frewe. 


Dominica Berta, 


O Got der du denen die dich liebhaben bereyt haſt vnſicht⸗ 
bar gútter / gewß yn vnſere berger den willen deyner liebe / 
auff das wir dich yn allen vnnd vber alle ding lieb haben / 
tage voꝛheyſchung erlangen / welche alle begyrde vber 
treffen, 


Dominica Septima. 


O Bott der kreffte welche gantz iſt was das allerbeſte iff / 
pflantze yn vnſere hertzen die liebe deynes namens / vnd giß 
vnns die merung des Gottis dienſt / auff das du das gutte 
nehreſt vnd das ernerete yn gorfeligem fleyß bewareſt, 


Dominica Octaua, 


O Got welche furſichtigkeit yn yhꝛer ordenung nicht wird 
betrogen / wir bitten ynniglich das du alles ſchedliche hyns 
weg thueſt / vnd alles was nuͤtzlich iſt vorleyheſt. 


Dominica nona. 


Wir bitten O berte gib ons gnediglich den geyſt / eubetrach 
ten vnd czuthun allczeyt was recht iſt / auff das wir / die one 
dich nicht mogen ſeyn / nach dir mogen leben. 


Dominica Decima. 


O berte las die oren deyner barmhertzikeit offen ſtehen dem 
gebet deyner ynnigen / vnnd auff das du den bittenden gebeſt 
was ſie begeren / ſo mach das ſie foꝛderen was dir beheglich 


iſt. 
Dominica Vndecima. 


O Got der du dein almechtigkeit allermeyſt ertzeygeſt durch 
vorſchonen vind erbarmen / mach vber vnns manigfaltig 
deyn barmhertzigkeit / das wir nach deyner czuſage lauffen / 
vnd du vns macheſt mitgenoſſen der hymeliſchen gutter 


Dominica Duodecima. 


Almechtiger ewiger Gott der du aus vberfluſſigkeit deyner 
gutte vbertryffeſt den vordienſt vnd begyrde der bittenden / 
mache deine barmhertzigkeit manigfeltig vber vns / auff das 
du vorgebeſt was das gewyſſen fuͤrchtet / vnd czugebeſt wes 
ſich des gebeth nicht vnderſtehet. 

Domina decimatertia. 


almechtiger ewiger Gott aus welches geſchencke es hers 

bombe ze bir von en gleuͤbigen wirdiglich vnd loblich 

edienet wirt / wir bitten gib vns das wir on verletzung lau⸗ 
fen udeynen voꝛheyſchungen 


Dominica decimaquarta. 


© almechtiger ewiger got gib uns die vormerung des glau 
bens der hoffnung vnd der liebe / vnd auff das wir erlangen 
mogen / was du vorheyſcheſt / las vnns liebhaben was du 
geben tteſt. 


Dominica decimaquinta. 


O berte behůte deyne gemeyne mit ewiger gunſt / vnd ſynte⸗ 
mal die menſchliche ſterbligkeit on dich hynfelt [o werde fie 
alleczeyt durch deyne huͤlffe ab geczogen von allem ſchedeli⸗ 
chem vnd werde gerichtet czu dem heylſamen. 


Dominica decimaſexta. 


O herre wir bitten das die ſtethe erbarmung reynige vnnd 
beſchyrme deyne gemeyne / vnd dieweyl ſie nicht kan one dich 


feſte beſtehen / [o werde fic alleczeyt aus deyner begabung ge⸗ 


regiret, 


Dominica decimaſeptima. 


Wir bitten O herꝛe deyn gnade woll uns alleczeyt czufurkõ⸗ 


men vnd nachfolgen / vnnd vns ſtetiglich beflyſſen machen 
GY gutten wercken 


x 


Dominica decimaoctaua. 


O herꝛ wir bitten gib deynem volck das es voꝛmeyde dy teů 
ffeliſche befleckung / vnd dir Got alleyne nach volge mit lau⸗ 


terem gemutte / Durch vnſern beren Jheſum Chꝛiſtum dey⸗ 


nen ſohn der mit dir herſchet vnd lebet yn eynigkeit des hey⸗ 
ligen geyſtes von ewigkeit بان‎ ewigkeit. 


Dominica decimanona. 


© berte wir bitten das deyner barmhertzikeit wirckũg / wolt 
vnſer hertz richtig machen / deñ one dich kõnen wir dir nicht 
gefallen / Durch vnſeren beren Jheſum. 


Dominica Vigeſima. 


Almechtiger barmhertziger got ſchleuͤß aus gnediglich alles 

das vns ou widder iſt / auff das wir czugleych an leybe vnd 

Burch e geſchickt / das deine mit freyem gemüte volbrengñ⸗ 
urch vnſeren her Ze, 


Dominica Vigeſimapꝛima. 


Wir bitten o herre gib miltiglichen deynen gleuͤb igen «Blas 
vnd fryde / auff das Ze auch gereynĩget werden von aller vor 
letzung vit dir mit ſycherem gemuͤte dienen / Durch vnferns 


Dominica Yigefimafecunoa, 


© herve wir bitten Gebúctedeyn haußgeſynde mit ſtehtter 
miltikeit / auff das es / ſo du beſchirmeſt / frey fey von aller wis 
derwertigkeit / vnd yn gutten wercken andechtig ſey deynem 
namen / Burch vnſeren hern Jheſum Chriſtum. A 

Dominica Bigefimatertia, 


O got vnſer czuflucht vnd krafft bis gegenwertig dem got⸗ 
feligen gebethe deyner gemeyne / der du ſelber Gift ein vrſpꝛũg 
der gotſeligkeit / vnnd gib das wir krefftiglich das erlangen 
welchs wir getreuͤlichen bitten durch vnſern herrn 


Dominica Vigeſimaquarta. 


Wir bitten o berte wende die geb rechen deyner volcker / auff 
das wir von vnſerer ſunde verknupffung / die wir vnſerer ge 
brechligkeit nach begangen haben / durch deyne guͤtte gefrey⸗ 
et werden durch vnſeren ben 


Dominica Vigeſimaquinta. 
O berte wir bitten erwecke den willen deyner gleuͤbigen / auff 
das ſo ſie die frucht des goͤtlichen werckes der liebe vnd des 
creützes ſchleuͤniger volbꝛingen auch deſtegroßer ertzney Deg 
ner guͤtte entpfahen / durch vnſeren hern. 


Bolgen czwo gemeyne Colle 
cten odder Complenden czum beſchluß der Meſſen 
vber das ganze Jar abczuwechſſelen. 


9 Allmechtiger Gott / wir bitten demůtigklichenn / 
mache vns rechtſchaffene gelyder vnnſers herrn 
vnnd heuͤbts Iheſu Chriſti / das wir ynn ſeynen 
Da FH leyb / das iſt ynn die vnczertheylte ges 
nſchafft Chriſti / vnnd aller ſeyner heyligen / warhafftig 


mey 


geczogen werden / gleych wie wir diſs Sacrament des leybs 
vnd Glues / des ſelbigen vnſers heylands haben zu vnns ges 
nõmen / vnd eben wie er ſeyn leben vnd leyden fur uns duͤrff⸗ 
tige ſunder hat gegeben / vnd vnſer ſunde auff ſich geladen / 


alſo vorleyhe uns gnediglich / das wit auch durch ſolche vn 
zerteylete eynleybung vnd vereynigung vnn alle guͤtter / gnad 
vnd gerechtigkeit hriſti / vnd ſeyner gleüͤbigen⸗ warhafftig 
mit gleůbigem bergen gefege vnd genomen werden / Durch 
denſelbigen vnnſern herrn Jeſum Chriſt deynen Sohn / der 
mit dir herſchet vnd lebt zc 


Alia. 


Warhafftiger Got barmhertziger vater / wir bitten 

ich hertzlich / laſs vnns durfftigen / des heyligen ley 

dens vnſers herrn / nutz vnnd frucht / das iſt gnade 

ond vergebung vnſer funde / mit gleuͤbigem bergen recht? 

ſchaffen ergreyffen / gleych wie wir durch deynes heyligñ So 

nes wort / ſeynen heyligen leyb vnd ſeyn ebeúres blut / welche 

er fur vnns gegeben vnd vergoſſen hat / vnder dem brot vnd 

weyn warlich haben entpfangen / Durch denſelben vnnſern 
herrn Jeſum Chriſtum deynen Sohn Te 


Voꝛczeychnung der Reſponſoꝛien. 


In ſudore vultus tui ꝛc ym Geneſi. 
Tantemus domino ze ym Exodo. 
Iſti ſunt dies ze ym Leuitico. 
Dui perfegneßantur populum sc Numeri. 
Audi yſrael pꝛecpta TC Deuteronomij 
Super muros tuos Jheruſa.⁊c. fort ue / Judicũ / vñ Ruth 
Preparate coꝛda veſtra 1 Regũ vnd paralipo. 
Muro tuo inerpugnaßili ze [Ores 
¡domine quadedifti ac. Judith / Heſter. 

Si Bons ſuſcepimus c Job. 
Verbum iniquum et doloſum ꝛc. Pro verbion. 
Deum time 1c. Eccleſi 
Super ſalutem ꝛc. Sapientie vnd Eccleſiaſt. 
Omni tempore rc. Tobie. 

Tua eſt potentia xc. Machabeon. 


Volgen die Benediction oder 
beſchluß geſeng am end der Metten / Veſper vnd Meß. 


Diebus Feſtiuis: 

Es woll uns Got feynen ſegen geben vnſer Got fegen vna. 
Refponfios 


Vnnd es follen yhn forchten alle ende der welt. Amen 


Quottidiana Benedictio: 


dig. 
Der here erleͤchte ſeyn angeſicht vber vns/ Vnd fey uns gne 


Foꝛm der abſolution vber die wey 


ber ſo die kyndleyn on vorſatz erdꝛuckt haben / auff 
der Cantzel offentlich czu handeln. 


Lieben freund yn Chꝛiſto euch allen iſt vngecz weyffelt 
wyſſentlich / wie dyſe ſchweſter in Chꝛiſto. n. auß vnachtſam 
keit vnd vnuorſichtigkeit / wie wol ane willen / ſich an yhrem 
eygenem blutte vnd fleyſchs 1¢ verſundiget / vñ da mit Gott 
den almechtigñ ſchwerlich ertzurnet hat / vñ daneben ſolchs 
vbel vnther vns gantz offenbar vnd ruchtig / da durch denn 
vnſer Chꝛiſtliche voꝛſamlung nicht eyn gerynge ergernys 
entpfunden hat / Dieweyl aber ſolche yhꝛe miſſetat vnd erger 
nis / ſie gentzlich rewet. vnd von Got dem vater / durch Fhe 
fins Chiiſt / Gnad vnd barmhertzigkeit begeret / die yhꝛ vns 
getzweyffelt / auch von Gott om hymel vn voꝛſagt fe 

Da bey auch / ſolch leydt/mit offentlicher Buß ertzeyget / vnd 
dadurch / ſich mit vns allen / die fie alßo verſehꝛet vind geer⸗ 
gert hat / ezuverſůnen demüttiglich begeret / Sollen vnd wol 


len wir auch nach der lehꝛe Chꝛiſti vit ſeyner Apoſteln / hertz⸗ 


lich gern yb: ſolchs vorczeyhen vnd vmb Gottis willen vor 
geben / Auch Gott trewlich fur fie bitten / er woll yhr gnedig 
ſeyn vnd hynfurth ſie vnd vns alle fur ſolcher vnd anderen 
ferlikeytten gnediglich hehuͤtten vnnd Bewaren derhalben 
laff ons bethen a, Dicatur pater noſter ab omnibus occulte / 


et legatur deinde acócionatore publicitus pſal. Deus miſerea⸗ 


tur noſtri.vel pſal. Miſerere ⁊c. lingua vulgari Ce 
Poſt hac alloquatur penitentem 

N. Schweſter in Chꝛiſto Dieweyl du das {eyd deyns ber? 
Ben vber die begangne miſſetat / alfo yn der Buf / offentlich 
ertzeygeſt / darauß den auch wir offentlich ſpuͤren deyn de⸗ 
muth / vnd das es dich gentzlich rewet / vnd Got der barm⸗ 
hertzige vater vns cugeſagt hat voꝛgebung der funde durch 
Iheſům Chꝛiſt vnſern heyland ym heyligen Euangelio / wo 
czween vnther euch eyns werden auff erden / warvmb es iſt / 
das fie bitten wollen / das fol yhn widderfaren von meynen 
vater / Dañ wo czween oder drey vorſamlet ſein yn meynem 
namen / do bin ich mitten vntther yhn / Item was yhr auff⸗ 
loßet vff erden ſol auffgeloßet ſeyn ym hymel / Alßo ſag ich 


eu dir an Chriſtus fade fey getroſt meyn tochter / deyn [und 


find dir vergeben / auch nehmen wir dich wider an / zu eynem 
gelyd / des geyſtlichen leybs Chriftt / wilcher iſt die gemeyn 
der gleůbigen / von welchem leyb du dich ſelbſt haſt abge⸗ 
ſthnitten durch deyn laſter / Das du dem ſelben ſeyſt widder 
eyngeleybt yn dem namen vnſers herꝛen Iheſu Chrifti 1 


Item So offt es ſich begibt das deco eure 
Marie auff den nechſten Sontag vor Gſtern odder dieſelbi⸗ 


gen volgenden wochen oder auch yn den Oſtertagen gefelt / 
ſol es den nechſten Sontag nach Oſtern gehalden werden 
nach alter gewonheit / dar mit man dieſelben czeyt das heylig 
leyden vnd aufferſtehung Chꝛiſti vnuoꝛhyndert bepꝛedigen 

